**Θέμα:** Ορκωμοσία και Ανάληψη Υπηρεσίας διοριζόμενων εκπαιδευτικών στην Πρωτοβάθμια Εκπαίδευση Λάρισας

Στη Διεύθυνση Πρωτοβάθμιας Εκπαίδευσης Λάρισας οι διοριστέοι εκπαιδευτικοί θα ορκιστούν και θα αναλάβουν υπηρεσία την Δευτέρα, 24/08/2020 και ώρα 13:00μ.μ., στο Επιμελητήριο Λάρισας - Κεντρική Αίθουσα Συνεδριάσεων (Ταχ. Διεύθυνση: 2ος όροφος - Παπακυριαζή 44, ΤΚ 41222, Λάρισα / Τηλ: 2410 255388).

**Απαιτούμενα δικαιολογητικά:**

1. Φωτοαντίγραφα βεβαιώσεων προϋπηρεσίας (στις βεβαιώσεις προϋπηρεσίας συμπεριλαμβάνονται εκτός της εκπαιδευτικής και προϋπηρεσίες συναφείς με τον κλάδο απασχόλησης στον ευρύτερο δημόσιο τομέα.)
2. Φωτοαντίγραφο πτυχίου.
3. Φωτοαντίγραφο μεταπτυχιακού τίτλου σπουδών.
4. Έγγραφο που να αναγράφεται το ΑΦΜ του διοριζόμενου.
5. Φωτοαντίγραφο των δύο όψεων της αστυνομικής ταυτότητας.
6. Πιστοποιητικό οικογενειακής κατάστασης (και για έγγαμους που δεν έχουν τέκνα).
7. Πιστοποιητικό στρατολογικής κατάστασης τύπου Α για τους άρρενες διοριζόμενους.
8. Βεβαίωση από παθολόγο ( δημοσίου φορέα ή ιδιώτη ) όπου θα βεβαιώνεται η καταλληλότητα του διοριζόμενου για άσκηση διδακτικών καθηκόντων.
9. Βεβαίωση από ψυχίατρο (δημοσίου φορέα ή ιδιώτη) όπου θα βεβαιώνεται η καταλληλότητα του διοριζόμενου για άσκηση διδακτικών καθηκόντων.
10. Υπεύθυνη δήλωση που θα συμπληρωθεί από τον διοριζόμενο στην Διεύθυνση.